|  |  |  |  |
| --- | --- | --- | --- |
| **Personopplysninger og identifikasjon (heretter kalt «Jeg»)** | | | |
| Fødselsdato | Etternavn (Blokkbokstaver) | | Fornavn (Blokkbokstaver) |
| **I ansettelsesforhold til:** | | | |
| Dato | Selskapsnavn | | Organisasjonsnummer |
| **Bekrefter herved ovenfor oppdragsgiver og informasjonseier (heretter kalt «Selskapet»)** | | | |
| Selskapsnavn  **Glitre Nett AS** | | Organisasjonsnummer  **982 974 011** | |

# konfidensiell informasjon

Jeg forstår at jeg i forbindelse med mitt arbeid overfor oppdragsgiver og informasjonseier kommer i besittelse av ikke-konfidensiell og konfidensiell informasjon og vil kunne få kjennskap til ikke-sensitive og sensitive opplysninger, herunder opplysninger om tekniske innretninger, data, tegninger, fremgangsmåter eller drifts-/forretningsforhold av konkurransemessig betydning, personlige opplysninger, kraftsensitiv informasjon jf. kraftberedskapsforskriften, forhold av betydning for rikets sikkerhet, innsideinformasjon, samt informasjon av finansiell, økonomisk, organisatorisk, driftsmessig og juridisk karakter eller opplysninger som det av andre grunner må sikres konfidensialitet for.

# erklæring

Jeg forplikter meg i henhold til denne erklæringen å bevare taushet om enhver slik konfidensiell informasjon og erklærer herved ugjenkallelig følgende:

* Jeg bekrefter å bevare fullstendig taushet overfor uvedkommende om opplysninger som er av en slik art at de er taushetsbelagte eller graderte. All slik informasjon både skriftlig og muntlig, tilhører Selskapet og skal behandles ytterst konfidensielt. Det samme gjelder opplysninger som etter sin art kan unntas fra offentlighet etter offentleglova når det ikke vil være naturlig å praktisere meroffentlighet.
* Jeg forplikter meg til ikke å bruke slike opplysninger til å skaffe meg selv eller andre en uberettiget vinning.
* Jeg skal utvise stor aktsomhet med alle dokumenter, uavhengig av format, og oppbevare og aktivt beskytte slik informasjon så de ikke kommer uvedkommende i hende.
* Jeg forplikter meg til å rette meg etter de til enhver tid gjeldende bestemmelser for behandling av taushetsbelagt informasjon og oppbevaring av taushetsbelagte eller graderte dokumenter.

**Jeg bekrefter at jeg har satt meg inn bestemmelsene i følgende vedlagte lover og forskrifter\*:**

1. Lov om vern av forretningshemmeligheter (forretningshemmelighetsloven) (LOV 2020-03-27-15) § 3
2. Energiloven (LOV 1990-06-29-50: Lov om produksjon, omforming, overføring, omsetning, fordeling og bruk av energi m.m.) § 9-3.
3. Forskrift om sikkerhet og beredskap i kraftforsyningen (FOR-2012-12-07-1157: Kraftberedskapsforskriften (KBF)) §§ 6-2 og 6-3
4. Offentleglova (LOV 2006-05-19-16: Lov om rett til innsyn i dokument i offentleg verksemd) § 13
5. Forvaltningsloven (LOV 1967-02-10: Lov om behandlingsmåten i forvaltningssaker) § 13
6. Lov om verdipapirhandel (verdipapirhandelloven) § 3-1 (LOV 2007-06-29-75) / Markedsmisbruksforordningen art 8. og 10 (EU nr. 596/2014).
7. Forskrift om nettregulering og energimarkedet (NEM) (FOR 2019-10-24-1413) § 5-2.

*\*Punkt 2 og 3 kommer som følger av Å Energi konsernets KBO selskaper (Glitre Nett AS og Å Energi Vannkraft AS, punkt 4 og 5 gjelder for personell tilknyttet Glitre Nett AS.*

**Jeg bekrefter at jeg er kjent med at:**

* brudd på taushetsplikt kan medføre straffeansvar
* brudd på taushetsplikt kan få følger for ansettelses- eller oppdragsforholdet
* taushetsplikten gjelder også uinnskrenket og på ubegrenset tid etter at ansettelses- eller oppdragsforholdet er avsluttet, uansett årsak.

Jeg bekrefter videre at alle dokumenter, arbeidskopier osv., også i elektronisk maskinlesbar form, når som helst kan kreves tilbakelevert av Selskapet.

Jeg bekrefter at jeg ikke vil gjøre konfidensiell informasjon tilgjengelig for andre eksterne parter uten å ha påsett at disse signerer på samme erklæring om konfidensialitet. Dette kan gjøres enten ved at vedkommende signerer en likelydende erklæring, eller ved å signere nederst i herværende erklæring og derigjennom tiltre erklæringens innhold i sin helhet. I begge tilfeller skal Selskapet umiddelbart, og i alle tilfeller før den konfidensielle informasjonen gjøres tilgjengelig, få gjenpart av signert erklæring/tiltredelse av erklæring.

# Begrensninger

Konfidensialitetsplikten gjelder likevel ikke informasjon som:

(a) Selskapet har gjort tilgjengelig for tredjemann uten pålegg om taushetsplikt,

(b) var allment kjent på det tidspunkt Jeg fikk tilgang til slik informasjon og

(c) blir allment kjent uten Jegs medvirkning etter at Selskapet har gitt slik informasjon.

# Verneting

For denne avtale gjelder norsk rett. Agder tingrett vedtas som verneting.

|  |  |
| --- | --- |
| Sted og dato | Underskrift |

Utdrag fra de mest relevante bestemmelsene i lov og forskrift

**Forretningshemmelighetsloven**

***§ 3.Inngrep i en forretningshemmelighet***

*Ingen må gjøre inngrep i en forretningshemmelighet ved å oppnå kunnskap om eller rådighet over en forretningshemmelighet ved*

*a) urettmessig å skaffe seg adgang til, ta med seg, eller kopiere dokumenter eller gjenstander*

*b) annen adferd i strid med god forretningsskikk*

*Ingen må gjøre inngrep i en forretningshemmelighet ved urettmessig å bruke eller formidle en forretningshemmelighet som vedkommende har fått kunnskap om eller rådighet over*

*a) i strid med første ledd*

*b) i anledning av et tjeneste-, tillitsverv- eller forretningsforhold*

*c) i medhold av bestemmelser i lov eller forskrift*

*Ingen må gjøre inngrep i en forretningshemmelighet ved urettmessig å oppnå kunnskap om eller rådighet over, bruke eller formidle en forretningshemmelighet som vedkommende på tidspunktet for tilegnelsen, bruken eller formidlingen visste eller burde ha visst var tilegnet fra noen som handlet i strid med annet ledd.*

**Energiloven:**

***§ 9-3, andre ledd (Informasjonssikkerhet)***

*Alle enheter i KBO skal vurdere sikkerheten ved all behandling av informasjon om kraftforsyningen. Enhetene skal kartlegge hvilken informasjon som er sensitiv, hvor den befinner seg og hvem som har tilgang til den. Det skal etableres effektiv avskjerming og beskyttelse av sensitiv informasjon.*

*Enhver plikter å hindre at andre enn rettmessige brukere får adgang eller kjennskap til sensitiv informasjon om kraftforsyningen.*

**Kraftberedskapsforskriften:**

***§ 6-2. Kraftsensitiv informasjon:***

*Kraftsensitiv informasjon er underlagt taushetsplikt etter §9‑3 i energiloven.*

*Med kraftsensitiv informasjon menes spesifikk og inngående opplysninger om energiforsyningen som kan brukes til å skade anlegg eller påvirke funksjoner som har betydning for energiforsyningen, herunder:*

1. *Alle system som ivaretar viktige driftskontrollfunksjoner, herunder også nødvendig hjelpeutstyr som samband.*
2. *Detaljert informasjon om energisystemet, herunder enlinjeskjema, med unntak av enlinjeskjema for mindre viktige produksjonsanlegg.*
3. *Detaljert informasjon om klassifiserte transformatorstasjoner med tilhørende koblingsanlegg, herunder anleggets oppbygning og drift.*
4. *Oversikt over fordelingsnett til samfunnskritiske funksjoner. Oversikt over rørnett for fjernvarme til samfunnsviktige funksjoner.*
5. *Nøyaktig kartfesting av jordkabler. Nøyaktig kartfesting av rørnett i fjernvarmeanlegg med varmesentraler i klasse 2.*
6. *Forebyggende sikkerhetstiltak mot bevisst skadeverk.*
7. *Lokalisering av reserve driftssentraler og andre særskilte beredskapsanlegg for ledelse og drift.*
8. *Detaljerte analyser av sårbarhet som kan brukes til bevisst skadeverk.*
9. *Beredskapsplaner for å håndtere bevisst skadeverk.*
10. *Samlet oversikt over reservemateriell, reserveløsninger eller reparasjonsberedskap av betydning for håndtering av bevisst skadeverk.*

**Offentleglova:**

***§ 13. Opplysningar som er underlagde teieplikt:***

*Opplysningar som er underlagde teieplikt i lov eller i medhald av lov, er unnatekne frå innsyn.*

*Føresegnene i Forvaltningslova om teieplikt gir sjølvstendige rettssubjekt som er nemnde i § 2 første ledd bokstav c eller d i lova her, høve til å gjere unntak for dokument og opplysningar i same omfang som dei gir forvaltningsorgan det.*

*Gjeld innsynskravet eit dokument som inneheld opplysningar som er underlagde teieplikt, og denne plikta fell bort dersom den som har krav på tystnad samtykkjer, skal innsynskravet saman med ei eventuell grunngiving på oppmoding leggjast fram for vedkommande med ein høveleg frist til å svare. Svarar vedkommande ikkje, skal dette reknast som nekting av samtykke.*

**Forvaltningsloven:**

***§ 13.*(taushetsplikt).**

*Enhver som utfører tjeneste eller arbeid for et forvaltningsorgan, plikter å hindre at andre får adgang eller kjennskap til det han i forbindelse med tjenesten eller arbeidet får vite om:*

1. *noens personlige forhold, eller*
2. *tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår.*

*Som personlige forhold regnes ikke fødested, fødselsdato og personnummer, statsborgerforhold, sivilstand, yrke, bopel og arbeidssted, med mindre slike opplysninger røper et klientforhold eller andre forhold som må anses som personlige. Kongen kan ellers gi nærmere forskrifter om hvilke opplysninger som skal reknes som personlige, om hvilke organer som kan gi privatpersoner opplysninger som nevnt i punktumet foran og opplysninger om den enkeltes personlige status for øvrig, samt om vilkårene for å gi slike opplysninger.*

*Taushetsplikten gjelder også etter at vedkommende har avsluttet tjenesten eller arbeidet. Han kan heller ikke utnytte opplysninger som nevnt i denne paragraf i egen virksomhet eller i tjeneste eller arbeid for andre.*

**Verdipapirhandelloven / Markedsmisbruksforordningen**

***Art 8 (Innsidehandel)***

*1. Ved anvendelsen av denne forordning anses innsidehandel å foreligge når en person besitter innsideinformasjon og utnytter denne ved direkte eller indirekte å erverve eller avhende, for egen eller en tredjeparts regning, finansielle instrumenter som informasjonen vedrører. Utnyttelse av innsideinformasjon ved å trekke eller endre en ordre som ble plassert før personen var i besittelse av innsideinformasjonen om det finansielle instrumentet som ordren vedrører, skal også anses som innsidehandel. Når det gjelder auksjoner av utslippskvoter eller andre auksjonsprodukter basert på utslippskvoter som innehas i henhold til forordning (EU) nr. 1031/2010, skal utnyttelse av innsideinformasjon også omfatte en persons innlevering, endring eller tilbaketrekking av bud for egen eller en tredjeparts regning.*

*2. Ved anvendelsen av denne forordning foreligger det en anbefaling om innsidehandel eller en tilskyndelse til innsidehandel dersom personen som besitter innsideinformasjonen,*

*a) anbefaler, på grunnlag av informasjonen, at en annen person erverver eller avhender finansielle instrumenter som informasjonen vedrører, eller tilskynder vedkommende til å foreta et slikt erverv eller en slik avhending, eller*

*b) anbefaler, på grunnlag av informasjonen, at en annen person trekker eller endrer en ordre knyttet til et finansielt instrument som informasjonen vedrører, eller tilskynder vedkommende til å foreta slik trekking eller endring.*

***Art 10. (Ulovlig spredning av innsideinformasjon)***

*1. Ved anvendelsen av denne forordning anses ulovlig spredning av innsideinformasjon å foreligge når en person besitter innsideinformasjon og sprer informasjonen til en annen person, med mindre spredningen skjer som ledd i den normale utøvelsen av vedkommendes arbeid, yrke eller forpliktelser.*

**Forskrift om nettregulering og energimarkedet**

***§ 5-2 (Forbud mot innsidehandel)***

*For personer som forestår produksjon, omforming, overføring, omsetning, fordeling eller bruk av energi og har innsideinformasjon om et engrosenergiprodukt, er det forbudt*

*a. å benytte slik informasjon, direkte eller indirekte, ved å erverve eller selge, eller forsøke å erverve eller selge, et engrosenergiprodukt, for egen eller tredjemanns regning,*

*b. å formidle slik informasjon til andre, med mindre det skjer som ledd i personens stilling, virksomhet eller funksjon, eller*

*c. å anbefale eller tilskynde andre til å erverve eller selge et engrosenergiprodukt på grunnlag av slik informasjon*

*[…]*

*Når en juridisk person har innsideinformasjon om et engrosenergiprodukt, gjelder forbudet i første ledd også fysiske personer som tar del i avgjørelsen om å gjennomføre transaksjonen for den juridiske personens regning.*